“Ash-Shabob”ning Somalidagi tinchlikparvar kuchlarga hujumi chog‘ida 43 nafar efiopiyalik askar halok bo‘lgani bildirildi

“Ash-Shabob” 9-iyun, payshanba kuni guruh jangarilari tomonidan Afrika ittifoqining Somalidagi tinchlikparvar kuchlari bazasiga amalga oshirgan hujumi chog‘ida 43 kishi halok bo‘lganini bildirdi. Bu haqda “TASS” xabar bermoqda.

“Biz Afrika ittifoqining efiopiyalik 43 nafar askarini o‘ldirdik. Ular bilan jangda bir necha safdoshimizni ham yo‘qotdik”, — deya ta’kidlagan guruh vakili. 
Harbiylar tomonidan hodisaga hozircha rasman izoh berilmagan.